KIRJALLINEN KYSYMYS E-1619/00

esittäjä(t): Jan Mulder (ELDR) komissiolle

(29. toukokuuta 2000)

Aihe: Määrärahojen myöntäminen nitraattipitoisuuksien alentamiseksi

Budjettivallan käyttäjä on varannut vuoden 2000 talousarvion budjettikohtaan B1-4050 (maatalouden ympäristötoimenpiteet) 220 miljoonaa euroa sellaisten tukitoimien rahoittamiseksi, joilla on tarkoitus alentaa nitraattipitoisuuksia laissa säädetyn sallitun ylärajan alapuolelle.

Näitä määrärahoja ei kuitenkaan vieläkään ole sidottu tai maksettu.

1. Voiko komissio ilmoittaa, miksi se ei ole vielä ryhtynyt toimiin budjettivallan käyttäjän selkeästi ilmaiseman toiveen toteuttamiseksi?

2. Onko komissio sitä mieltä, että budjettivallan käyttäjän selkeästi ilmaisema toive siitä, että määrärahojen myötä voitaisiin vaikuttaa jäsenvaltioissa parhaillaan tapahtuvaan kehitykseen, voidaan jättää vaille huomiota?

3. Mitä ehdotuksia komissio aikoo esittää, jotta nämä määrärahat voidaan vielä myöntää ja maksaa edellä mainittuun tarkoitukseen? Mihin määräaikaan mennessä se aikoo esittää nämä ehdotukset?

Franz Fischlerin komission puolesta antama vastaus

(13. heinäkuuta 2000)

Kuten parlamentin jäsen toteaa kysymyksessään, talousarvion alamomentista B1-4050 rahoitetaan sellaisia jäsenvaltioiden ja alueiden toteuttamia toimenpiteitä, joilla kannustetaan viljelijöitä käyttämään maanviljelyksessä luonnon suojelemiseen ja luonnonympäristön säilyttämiseen tähtääviä menetelmiä. Tässä noudatetaan Euroopan maatalouden ohjaus- ja tukirahaston (EMOTR) tuesta maaseudun kehittämiseen ja tiettyjen asetusten muuttamisesta ja kumoamisesta 17 päivänä toukokuuta 1999 annetun neuvoston asetuksen (EY) N:o 1257/1999(1) 2224 artiklan ja neuvoston asetuksen (EY) N:o 1257/1999 soveltamista koskevista yksityiskohtaisista säännöistä 23 päivänä heinäkuuta 1999 annetun komission asetuksen (EY) N:o 1750/1999(2) 1220 artiklan edellytyksiä. Maatalouden ympäristötoimenpiteet ovat ainoita toimia, jotka jäsenvaltiot ovat velvoitettuja ottamaan maaseudun kehittämisohjelmiinsa. On myös muistettava, että perusasetuksiin sisältyvän toissijaisuusperiaatteen hengessä jäsenvaltioiden ei ole pakko sisällyttää maaseudun kehittämissuunnitelmiinsa nitraattipitoisuuksien alentamista alle lakisääteisen ylärajan. Toimet voidaan toteuttaa vain, jos tämä ennakkoehto täyttyy.

1. Komissio tarkastelee parhaillaan jäsenvaltioiden esittämiä maaseudun kehittämisohjelmia kaudeksi 20002006. Kun ohjelmat on hyväksytty, talousarvion luvun B1-40 määrärahat käytetään erilaisten maaseudun kehittämiseen tähtäävien toimenpiteiden rahoitukseen. Koska yhtään ohjelmaa ei ole vielä hyväksytty, määrärahoja ei ole myöskään käytetty.

2. Jäsenvaltioiden esittämien ohjelmien tarkastelu on suurimassa osassa tapauksia edennyt jo pitkälle. Noin 70 ohjelmaa koskee ympäristötoimenpiteitä. On syytä muistuttaa, että jo ennen kuin komissio on hyväksynyt ohjelmat, jäsenvaltiot voivat ryhtyä kaikkiin toimenpiteisiin, joiden tarkoituksena on tehdä viljelijöiden kanssa sopimus maatalouden ympäristötoimenpiteistä. Jäsenvaltiot voivat jopa aloittaa sopimuksiin perustuvien tukien maksamisen heti, kun komissio on saanut ohjelmaehdotuksen.

Menot korvataan yhteisön talousarviosta kuitenkin vasta, kun ohjelmat on hyväksytty. Tästä seuraa, että osa menoista on jo toteutunut, vaikka ne eivät vielä näy komission kirjanpidossa.

3. Komission mielestä yhteisön nykyinen lainsäädäntö mahdollistaa maaseudun kehittämisohjelmien hyväksymisen lyhyessä määräajassa ja näin ollen myös talousarviossa esitettyjen määrärahojen käyttämisen, eikä uusia ehdotuksia tarvita.

(1) EYVL L 160, 26.6.1999.

(2) EYVL L 214, 13.8.1999.